google/wiki40b huggingface dataset:
Fylkesvei 65

Historikk

Opprinnelig var strekningen riksvei, og gikk mellom Beiteråsen i Tingvoll og Klettkrysset i Trondheim.
Da europavei 39 ble opprettet 2000 ble strekningen mellom Beiteråsen og Betna i Halsa, og mellom Forve bru i Orkdal og Klettkrysset del av E39. Strekningen mellom Thamshavn i Orkdal og Udduvoll i Melhus fikk betegnelsen fylkesvei 800 da den ble erstattet av en motortrafikkvei 2005.
Da regionsreformen trådte i kraft 1. januar 2010 ble veiens status endret fra riksvei til fylkesvei.
Da E39 ble flyttet til Harangen 2. oktober 2015 fikk strekningen mellom Forve bru og Bårdshaug sitt opprinnelige nummer tilbake, nå som fylkesvei 65. Veiens lengde i Trøndelag ble dermed forlenget fra 33,2 km til 38,4 km.
Svenskt utlandsregistrerat företag

Svenskt utlandsregistrerat företag (SUF) er en svensk filial av et selskap registrert utenfor Sverige, tilsvarende Norskregistrert Utenlandsk Foretak (NUF) i Norge.
Filialen kan startes uten krav til egen aksjekapital ettersom det ikke er en selvstendig enhet i Sverige, men i stedet anses som en del av det utenlandske selskapet. Krav til aksjekapital gjelder da kun for hovedenheten, og følger av reglene i det landet det utenlandske selskapet er stiftet i. Virksomhet kan på denne måten drives i Sverige med samme status og fordeler som et svensk aksjeselskap.
Leo Robin

Biografi

Robin ble født i Pittsburgh Pennsylvania og  studerte ved University of Pittsburghs juridiske  fakultet  og ved Carnegie Techs drama school. Han arbeidet senere som reporter
Robins første hit kom i 1926 med Broadway-oppsetningen By the Way, og hits i flere andre musikaler fulgte umiddelbart, slik som Bubbling Over (1926), Hit the Deck, Judy (1927), og Hello Yourself (1928).  I 1932 dro Robin til Hollywood for å arbeide  for Paramount Pictures  Hans viktigste samarbeidspartner var komponisten Ralph Rainger. Sammen ble de ansett som de ledende tekstforfattere på 1930-tallet og tidlig 1940-tallet med over  50 hits. Robin og Rainger arbeidet sammen frem til Raingers plutselige død i et flycrash 23. oktober 1942.  Robin fortsatte å samarbeide med mange andre komponister i årene etter inklusive Vincent Youmans, Sam Coslow, Richard A. Whiting og Nacio Herb Brown. Leo Robin samarbeidet med Rainger i en annen1938 Oscar-belønnet sang "Thanks for the Memory," sunget av Bob Hope i filmen The Big Broadcast fra 1938. Den ble kjent  som Hopes signaturmelodi.
Robin samarbeidet med Jule Styne om teksten tilmmusikalen fra 1955 My Sister Eileen. Etter det trakk han seg tilbake fra filmindustrien. Han ble innvalgt i Songwriters Hall of Famen i 1972.  Robin skrev mange populære sanger, mest for film og fjernsyn,  inklusive "Louise," "Beyond the Blue Horizon" (begge sanger sammen med Richard A. Whiting) : "Prisoner of Love" og "Blue Hawaii".
Svarrabærje

Svarrabærje er et musikkalbum med Henning Sommerro, utgitt i 1996.
NM i svømming innendørs 1971

NM i svømming innendørs 1971 ble arrangert i Alta 27.-28. mars 1971.
Verdenscupen i hurtigløp på skøyter – Lagtempo kvinner

Verdenscupen i hurtigløp på skøyter – Lagtempo kvinner er en av konkurranse-øvelsene som organiseres av International Skating Union. Den ble introdusert i verdenscupsesongen 2004/05.
Lagtempo for kvinner er over 6 runder rundt på en skøytebane med standardmål for 400 meter.
Pygmaleptostylus

Utseende

En ganske liten, kraftig, matt brun trebukk. Antennene er tynne og litt lengre enn kroppen. Pronotum er avrundet trapesformet uten tenner på sidene, tydelig innsnevret ved roten.  Dekkvingene er nesten jevnbrede, med tegninger i hvitt og ulike bruntoner.

Utbredelse

Arten er bare kjent fra Cuba.
Fekting under Asialekene 2010

Fekting under Asialekene 2010. Fekting var en av sportene under de sekstende Asialekene som ble arrangert i Guangzhou i Kina. Det var niende gangen som fekting var med på programmet i Asialekene. Fektturneringene ble avviklet 18. til 23. november 2010. Det var i alt tolv øvelser, seks for menn og seks for damer. Både damer og menn konkurrerte individuelt og i lag i kårde, sabel og florett. Det var 221 deltakere fra 23 nasjoner som deltok. Alle tapende semifinalister fikk bronsemedalje.
Zamodes

Utseende

En middelsstor, avlang, brun trebukk. Oversiden er kledt med lange, lyse, oppstående hår. Antennene er kraftige og litt lengre enn kroppen, pronotum avrundet sekskantet, dekkvingene jevnbrede, beina nokså spinkle.

Utbredelse

Arten er kjent fra det østlige USA (Pennsylvania).
Arthur 2: On the Rocks

Handling

Arthur har mot foreldrenes ønsker giftet seg med Linda og sammen planlegger de nå å adoptere. Men bak i kulissene lurer en hevngjerrig Burt Johnson som klarer å ta kontroll over Arthurs formue og dermed er i stand til å legge hardt press på paret. Arthur og kona blir tvunget til å flytte inn i en falleferdig leilighet og Arthur må ut på jobbmarkedet. Stadige hinder legges i veien for paret og Arthur ender etter hvert opp som uteligger. På et herberge for uteliggere treffer han gjenferdet av sin gamle tjener Hobson (Gielgud), et møte som etter hvert skal gi ham ny motivasjon for hvordan han skal klare å ta rotta på Burt.

Om filmen

Filmen ble ikke like suksessfull som forgjengeren og kritikken var blandet. I USA tjente filmen i $14,7 millioner på kinoene, mens tallene for den forrige var $82 millioner . Lisa Minelli ble tildelt en Razzie Award for verste hovedrolle i 1989.
Fylkesvei 1396

Fylkesvei 1396 går mellom Dal og Brevik brygge i Frogn kommune. Veien er 1,4 km lang.
Frem til 2019 hadde veien betegnelsen Fylkesvei 81.
Havis Amanda

Havis Amanda er en fontenestatue av av havfrue, utført av den finske billedhuggeren Ville Vallgren (1855–1940) i 1906 og avduket i 1908 ved Salutorget i Helsingfors. Vallgren kalte selv statuen for Merenneito (havfruen).
Skulpturen er støpt i bronse, er 194 cm høy, og står på en sokkel med basseng i to nivå, slik at den samlede høyden er 5 meter. Havfruen omgis av vannsprutende sjøløver og fisker. Det spesifikt havfrueaktige ved skulpturen begrenser seg til finner på tærne. Statuen står på en plass mellom Salutorget og Esplanadparken, og har gjennom årene blitt et populært samlingspunkt og seremoniobjekt, særlig sommerstid.
Statuen har blitt populær med sin blanding av naiv uskyld og bevisst kokette posé. Vallgren var bosatt i Paris mens han utførte skulpturen, og modellen skal ha vært den 19-årige Marcelle Delquini. Da statuen ble avduket i 1908 ble den kritisert for sin uanstendighet, og frontene i debatten kom til å stå mellom kvinneforeninger og nasjonalsinnede på den ene siden, og mondene modernitetsforkjempene på den andre siden.
Siden ca. 1930 har Havis årlig blitt påsatt studenterlue i forbindelse med Valborgsnatten. Opprinnelig var dette en studentikos skøyerstrek, som ble utført ved midnatt – ettersom studenterluen bare kan bæres mellom 1. mai og 31. oktober. I senere tid har seremonien kommet inn i ordnede former, den utføres med forsvarlige løfteanordninger, og foregår vanligvis kl 18, på et barne- og familievennlig tidspunkt.
Slottet Shopping

Slottet Shopping er et kjøpesenter i Kvadraturen i Kristiansand.  Slottet Shopping har adresse i Tordenskjolds gate 9, men oppfattes å ligge for enden av byens hovedgate, Markens gate. I Slottsquartalet finnes det, foruten kjøpesenteret også kontorer, boliger og et av byens største parkeringshus. På folkemunne har bygningsmassen lenge vært kalt «Slottet».  Bakgrunnen for det er at det opprinnelige byggets posisjon ble sammenliknet med Karl Johans gate i Oslo, der Det kongelige slott markerer enden av hovedgaten.
Slottet Shopping har ni butikker og er åpent mandag - fredag 09:00–19:00 og lørdager 10:00–17:00. Kjøpesenteret eies av Skeie Real Estate AS.
Xiaomi Pocophone F1

Maskinvare

Pocophone F1 kjører på en Snapdragon 845 (10 nm) -prosessor. Den har GPU-en Adreno 630 for å håndtere grafikk. Den har en 6.18-tommers, kapasitiv IPS-LCD berøringsskjerm med et sideforhold på 18,7:9 og en oppløsning på 1080x2246 piksler. Skjermen har også et bredt hakk på toppen, som tek.no kaller en busslomme. Det er også Gorilla Glass-beskyttelse, men den eksakte versjonen av glasset er ikke bekreftet.

Kamera

Pocophone F1 har to bakkameraer basert på Sonys EXMOR RS IMX363 1/2.55"-sensor med 12 MP, f/1,9 blenderåpning og 1,4 µm pikselstørrelse. Det sekundære kameraet fungerer som en dybdesensor med 5 MP, blender f/2,0 og pikselstørrelse på 1,12 µm og en dobbel LED-blits. Kameraet har HDR og valg for panorama. Video kan bli tatt med 2160p@30fps, 1080p@30fps (gyro-EIS), eller 1080p@240fps-modus. Kameraet har en manuell modus også; brukere kan justere hvitbalansen (forhåndsinnstillinger og lystemperatur), du kan angi en lukkerhastighet (1/1000s-32s) og ISO (100-3200). Det finnes også en manuell fokus med focus peaking. En programvareoppdatering i januar 2019 la til 960fps slow-motion videoopptak og nattmodus.
Bilder kan være tatt i JPEG- eller RAW-format.

Minne

Pocophone F1 leveres med enten 256 GB med 8 GB RAM eller 64/128 GB med 6 GB RAM; begge har utvidbart minne via et microSD-kort opp til 256 GB (bruker det andre sim-sporet).

Programvare

Pocophone F1 kjører på MIUI 10 basert på Android Oreo 8.1. Siden 6. desember 2018, er den oppgraderbar til en stabil versjon av Android 9.0 Pie.

Batteri

Pocophone F1 har et 4000, opprinnelig 3900, mAh Li-Po batteri. Batteriet er "Quick Charge™ 3.0"-type utviklet av Qualcomm hvor lading (USB Type-C-port) er vesentlig bedre enn standard USB. Det har 94 h av utholdenhet som testet av GSMarena.

Salg

Siden den ble annonsert i august 2018, ble den umiddelbart Xiaomis bestselger med 700 000 enheter solgt frem til 6. desember 2018. Den var den høyeste rangerte smarttelefonen i 3. kvartal av 2018 i India. I oktober 2018 ble det annonsert at Xiaomi ville bringe Pocophone til Sør-Korea. Den ble sluppet 19. november, 2018.

Mottakelse

Pocophone F1 har fått svært positive anmeldelser. Den er ofte kalt en toppmodelltil en latterlig pris. Blant fordelene har den et godt kamera og et sterkt batteri.
Pocophone F1 kom på andreplass av MKBHDs blinde kameratest av smarttelefoner i 2018. Det fikk også en score på 91 fra DxOMark, som plasserte den mellom iPhone 8 og Google Pixel.
Sverreætten

Sverreætten er en vanlig betegnelse på de norske kongene og deres familier som stammer i mannslinjen (agnatisk) fra kong Sverre. Dette for å skille ætten fra hårfagreætten som brukes om de kongene og disses familier som i mannslinjen stammer fra Harald Hårfagre.
Betegnelsen sverreætten brukes fordi det i vår tid anses for å være mest sannsynlig at Sverre ikke stammer fra Harald Hårfagre i mannslinjen.
Sverreætten døde i 1319 ut i mannslinjen med kong Håkon V Magnusson.
Poecilaspidella

Utseende

Middelsstore, avlangt ovale, gulbrune (i alle fall på døde eksemplarer) skjoldbiller, pronotum gjerne mørkere, dekkvingene ofte med svarte lengdestriper. Dekkvingene framhjørner er ikke framskytende. Hodet er ikke synlig ovenfra, antennene omtrent så lange som pronotums bredde. Pronotum er avrundet, knapt smalere enn dekkvingene, danner ikke en kontinuerlig kurve med dem. Dekkvingene er jevnbrede, kan være noe tilspisset bak. Beina er nokså korte.

Levevis

Slektens vertsplanter er ukjente.

Utbredelse

Slekten er utbredt i det sørlige Brasil, Paraguay, Uruguay og det nordlige Argentina.
Turn- og Idrettslaget Hovding

Turn- og Idrettslaget Hovding (stiftet i 1936) spiller sine kamper på Leikvang Stadion i Åsane bydel i Bergen.

Fotball

Klubbens A-lag i fotball rykket i 2005 ned fra 2. divisjon, og spilte i 3. divisjon til divisjonen ble lagt om i 2010. I 2011 spilte laget i 4. divisjon før de i 2014 rykked ned til 5.divisjon.
Hovding spiller i 2016 i 5.div avd. 2.
Thomas Mørk tok over treneransvaret i slutten av 2014-sesongen.
Landslagsspiller Ingrid Camilla Fosse Sæthre spilte her i ungdomsåra.
Skaland

Skaland (Postnr. 9385) er administrasjonssenteret i Berg kommune i Troms. Bygda ligger ved Bergsfjorden og har om lag 200 innbyggere.
Nordover mot Senjahopen går fylkesvei 862. I krysset, like øst for Skaland svinger veien østover, innover langs Bergsfjorden og videre mot Straumsbotn. Vestover fra krysset går Fv251, gjennom sentrum av bygda og videre utover til Bøvær.
På Skaland er det grafittverk, og dette er hovednæringa. Der er også et bergverksmuseum. Nylig ble det funnet nye forekomster ved Trælen, utenfor Steinfjord, og i den anledning ble det bygget en 6 km lang vei utover dit.
Bygda har også dagligvareforretning, barnehage og barne- og ungdomsskole (1.-10. klasse) med ca. 50-60 elever. Skaland stiller dessuten lag i 5. divisjon i fotball; IL Foss, som spiller hjemmekampene sine på Fossheim grus i Bergsbotn.
Jomo Sono

Tidlig liv og spillerkarriere

Sono ble født i townshipen Orlando East i Soweto, ved Johannesburg.
Da han var åtte år gammel, døde faren hans Eric Bhamuza Sono som følge av en bilulykke. Faren var midtbanespiller for fotbalklubben Orlando Pirates tidlig på 1960-tallet. Like etter forlot moren ham og etterlot Sono hos sine syke besteforeldre. Ettersom besteforeldrene var svært fattige, måtte Sono ty til å selge epler og peanøtter på fotballkamper og jernbanestasjoner for å tjene penger, kjøpe mat til sine besteforeldre og betale skolepenger.
Hans karriere som fotballspiller hadde en uvanlig begynnelse, under en kamp han gikk på var en av de faste spillerne for Orlando Pirates fraværende og Sono ble bedt om å spille for dem. Sono fikk raskt berømmelse for sin dribling og nøyaktige passeringer til sin lagkamerater. Klubbens trenere likte ham så godt at de ga ham en fast plass på laget. I 1977 reiste han til USA og begynte å spille for New York Cosmos, hvor en av hans lagkamerater var den legendariske spilleren Pelé. I 1978 begynte Sono å spille for Colorado Caribous.

Etter spillerkarrieren

Sono underviste og gav demonstrasjoner ved Clemson University Soccer Camp for barn og ungdom. Da hans karriere i USA var over returnerte Sono til Sør-Afrika, der han kjøpte opp Highlands Park Club i Johannesburg i 1982, og han døpte klubben om til Jomo Cosmos. Under hans eierskap oppnådde klubben flere suksesser. De vant National Soccer League i 1987, Bobsave Super Bowl i 1990, Cola Cola Cup i 2002 og Super Eight i 2003. Jomo Cosmos har konsekvent vært blant de beste lagene i den sørafrikanske Premier Soccer League.
Sono har også hatt en ledende rolle i å oppdage og utvikle nye fotball-talenter, spesielt fra den sørafrikanske landsbygda. Noen av spillerne som Sono rekrutterte begynte senere å spille for det sørafrikanske landslaget og kjente europeiske klubber som f.eks. Filemon Masinga, Helman Mkhalele, Sizwe Motaung og Mark Fish. Sono var med på å danne kjernen i den sørafrikanske fotballtroppen som vant African Nations Cup i 1996. I 1998 ble Sono utnevnt som midlertidig trener for Bafana Bafana like før African Nations Cup-turneringen i Burkina Faso, i stedet for Clive Barker, som hadde fått sparken like før arrangementet skulle begynne. Under Sonos ledelse nådde klubben finalen i turneringen, før de tapte mot Egypt. Han er gift og har fire barn, hvorav to av dem fulgte i sine fars fotspor og spilte profesjonell fotball.
Sono ble i 2014 tildelt Ikhamanga-ordenen i sølv.
Alfred Philippson

Liv og virke

Han var sønn av rabbineren Ludwig Philippson og bror til Martin Philippson.
Philippson studerte for blant andre Ferdinand von Richthofen og var studiekamerat av Sven Hedin.
Etter den nazistiske maktovertagelse i 1933 fikk Philippson undervisningsforbud og i 1938 ble han fratatt sitt pass. I juli 1941 konfiskerte Gestapo familiens hus og i juni 1942 ble han sammen med hustruen Margarete og datteren Dora sendt til konsentrasjonsleiren Theresienstadt. Philippsons vennskap med Sven Hedin medvirket imidlertid til at familien kunne overleve frem til de ble befridd i mai 1945.
Hybodera

Utseende

Nokså små, spinkle, brune trebukker. Pronotum er tønneformet med en liten knøl midt på hver sidekant. Dekkvingene er nesten parallellsidige og forholdsvis myke, fint hårete. Antennene er tynne, vanligvis omtrent så lange som kroppen.

Utbredelse

Slekten er utbredt ved Stillehavskysten av Nord-Amerika.
Pinnedyr

Utbredelse

Hovedutbredelsen er i tropiske strøk, sør og øst i Asia. Ingen arter finnes naturlig i Norge.

Utseende

Pinnedyr er store insekter, mellom 10-15 tilogmed 30 cm lange. De er vanligvis brune eller grønne på farge. De har godt utviklede bein. Frambeina hos flere av artene har en innsving på innsiden, slik at de kan holdes rett fremover uten å komme i konflikt med hodet. Hanner kan ha vinger, mens hunnene er vingeløse. De fleste arter ligner pinner fra trær eller busker og går i ett med vegetasjonen. Artene i Phasmatidae er gjerne mer eller mindre piggete, og noen har bladaktig utvidede bein.

Levevis

Pinnedyr er mestere i kamuflasje, både i farge og utseende. De er for det meste aktive i mørke og sitter vanligvis ganske rolig om dagen. Blir de skremt sitter de ofte helt stille og de kan være svært vanskelige å oppdage. De har ulike forsvarsmetoder, blant annet lukt og lydfrembringelse. Selv om de er plassert i ganske nær slekt med gresshopper kan de ikke hoppe slik som gresshoppene.  
Pinnedyr har ufullstendig forvandling, overgang fra nyklekt larve (nymfe) til det voksne kjønnsmodne insektet går gradvis gjennom flere hudskift (nymfestadier). Eggene slippes rett på bakken eller de fester seg til vegetasjonen.

Laboratorieinsekter

Arten Carausius morosus fra India er parthenogenetisk og meget hardfør, derfor lett å holde i kultur. Den kan fores på bergflette. Fordi den er så lett å avle opp har den blitt et populært forsøksdyr i laboratorier, og også et populært kjæledyr. Men de blir lett svært mange. Eventuelle overskuddsdyr bør avlives og ikke settes ut i naturen. I deler av Europa har denne arten nå etablert seg utendørs, men den er ikke et ønsket element i vår fauna. Kulturene i fangenskap er basert på individer fra Tamil Nadu i India.
Deutsch Amerikanische Freundschaft

Deutsch Amerikanische Freundschaft, ofte angitt med forkortelsen DAF, er et innflytelsesrikt tysk band i genren elektro-punk, elektronisk musikk med elementer fra punk, og del av såkalte «Neue Deutsche Welle». Det besto av Robert Görl på synth og Gabi Delgado på vokal, som ville lage et alternativ til tradisjonell, vestlig poprock. DAF forårsaket noe kontrovers med teksten til en av sine mest kjente sanger, «Der Mussolini», der Mussolini, Hitler, Jesus og kommunisme blir brukt som betegnelser på dansetrinn. Deres estetikk på omslag, sceneantrekk og bevegelser bidro til inntrykket av en fascistisk orientert gruppe, men hensikten var ifølge Delgado «å sette [det] inn i en ufarlig og komisk sammenheng».
Jemima West

Personlig

Hun har engelske foreldre, men tilbragte mesteparten av oppveksten i Paris.

Karriere

West har fått rollen som Isabelle Lightwood i Harald Zwarts kommende fantasyfilm The Mortal Instruments: City of Bones (2013), en film det knyttes store forventninger til. Hun har også hatt en gjesterolle i TV-serien The Borgias med blant andre Jeremy Irons.
Den libyske motstandsbevegelsen

Den første krigen 1914-1917

Det første opprøret ble startet i Kyrenaika. I 1914 angrep Senussi italienerne i Fezzan, hvor de i løpet av 1915 erobret mye utstyr og påførte italienerne store tap. Det ble forsøkt på å erobre Tripolitania-provinsen, men forsøkene var mindre vellykkede grunnet det anspente forholdet mellom beduiner og nasjonalister. Mangel på enhet opprørerne imellom kan ansees som en av grunnene til at opprøret til tross for store tap hadde liten reell fremgang.
I 1915 sluttet Italia seg til vestmaktene i den første verdenskrig, hvilket førte til at tyske og tyrkiske våpen og rådgivere snart ankom Kyrenaika for å bistå opprørerne. I 1916 invaderte de libyske opprørerne Egypt, som da var under britisk styre, og til tross for innledende suksess ble de raskt slått tilbake i et britisk motangrep. I 1917 inngikk Kong Idris en våpenhvileavtale med de allierte, som til gjengjeld anerkjente hans stilling i Kyrenaika i bytte mot et løfte om å la Egypt være i fred.

Den andre krigen

I 1922 lanserte Italias diktator Benito Mussolini den såkalte «Riconquista» – gjenerobringen – av Libya, tatt utgangspunkt i at den forrige erobringen skjedde under Romerriket for 2000 år siden. Dette førte uunngåelig til et nytt krigsutbrudd i 1923. Det ble gjort hard motstand i Kyrenaika, men innen 1931 hadde Mussolini lyktes i å pasifisere Sanussiya i hele landet.
Innledningsvis var motstandsbevegelsen ledet av Omar Mukhtar (arabisk: عمر المختار ‘Umar Al-Mukhtār) fra Mnifa-stammen. Kong Idris og hans Sanussiya-stamme i Kyrenaika og Tripolitania involvert i krigen grunnet den misnøye som oppstod da Italia fjernet seg fra tidligere løfter til libyerne, og ettersom Italia under ledelse av Mussolini begynte å ta full kontroll over Libya.
Motstandsbevegelsen ble slått ned av general Rodolfo Graziani i løpet av 30-tallet. Landet var dermed fullt kontrollert av italienerne ved hjelp av lokale arabiske fascister, og mange libyske kolonistyrker kjempet side om side med italienerne under andre verdenskrig mellom 1940 og 1943. Under krigen ble det opprettet to libyske kolonidivisjoner som til sammen bestod av omkring 30 000 innfødte libyere, og disse kjempet på flere fronter sammen med italienerne.

Libya under Andre verdenskrig

I 1940 ble libyerne i kystområdene gitt italiensk statsborgerskap som en del av fascistenes målsetninger om å opprette et Stor-Italia. Dette forminsket den appell som motstandsbevegelsen tidligere hadde hatt til folk i området, og bevegelsen ble nå redusert til kun noen få arabere og berbere i landsdelen Fezzan. Bevegelsen var nærmest ikke-eksisterende frem til ankomsten av franske tropper i landet i 1942. Mot slutten av Andre verdenskrig samarbeidet Det britiske imperiet og Frankrike med en libysk motstandsbevegelse som hadde fått ny vind i seilene, og fra og med 1943 hadde de to stormaktene full kontroll over Libya. Mens Frankrike okkuperte Fezzan, besatte britene Kyrenaika og Tripolitania. Etter forhandlinger ble det i 1951 avgjort at Libya skulle gjøres selvstendig under ledelse av Kong Idris, som ble sittende til han omsider ble styrtet i et kupp i 1969.
Rudskogen

Rudskogen Motorfestival

24.-26. august 2012 var det offisiell åpning av «nye» Rudskogen. For første gang i Norges historie kjørte en offisiell Formel 1 bil på norsk asfalt. I tillegg til F1 bilen var det innslag av F-16 fly fra forsvaret, MC-stuntmannen Chris Pfeiffer, og bil-stuntmannen Terry Grant som per 2010 var innehaver av 16 forskjellige verdensrekorder.
Arrangøren planlegger å arrangere motorfestivalen i 2013.

Banetraséene

Den nye banetraséen ble designet av den tyske banearkitekten Hermann Tilke. Han var meget begeistret over naturen og terrenget på Rudskogen og Tilke mente at det finnes få baner i verden som har en så spennende beliggenhet som Rudskogen Motorsenter har.
- Å kjøre på den nye banen vil bli en sjelden og spektakulær opplevelse i kupert terreng og flott natur, sier Hermann Tilke.

Hovedbanen

Den nåværende MC- og bilbanen er 3 254 meter lang, og består av 14 svinger. Høydeforskjellen er på 42 meter og man kjører medsols på banen. Rudskogen ligger i kupert terreng og banen er teknisk meget krevende. Banen åpnet 1. juli 2011.
Den gamle MC- og bilbanen var 1 901 meter lang. Den besto av seks høyre- og fire venstresvinger og hadde en bredde på 10 til 15 meter. Høydeforskjellen var på 25 meter, lengste rettstrekning var 550 meter og man kjørte medsols på banen.

Gokartbanen

Gokartbanen er 1 210 meter lang og tilfredsstiller alle internasjonale krav.
Agoliinus

Utseende

Små, litt matte, gjerne svarte gjødselbiller. Dekkvingene kan være gulbrune. Kroppen er kort og høyt hvelvet.

Levevis

Disse billene lever i møkk og er hyppigst på steder der husdyr beiter. Mange av artene har gått sterkt tilbake, trolig på grunn av bruksendringer i landbruket, blant annet bruk av midler mot innvollsormer som er giftige for larvene.

Utbredelse

Gruppen er utbredt i Holarktis.